**Doložka zlučiteľnosti**

**návrhu nariadenia vlády s právom Európskej únie**

1. **Navrhovateľ nariadenia vlády:**

Ministerstvo pôdohospodárstva a rozvoja vidieka Slovenskej republiky

1. **Názov návrhu nariadenia vlády:**

Nariadenie vlády Slovenskej republiky, ktorým sa zrušuje nariadenie vlády Slovenskej republiky č. 29/2011 Z. z., ktorým sa ustanovuje zoznam zamýšľaných použití krmív určených na osobitné nutričné účely

**3. Predmet** **návrhu nariadenia vlády je upravený v práve Európskej únie:**

a) v primárnom práve

* + - Čl. 43, 114 a 168 Zmluvy o fungovaní Európskej únie (konsolidované znenie) (Ú. v. EÚ C 202, 7.6.2016) v platnom znení,

b) v sekundárnom práve

* + - Nariadenie Komisie (EÚ) 2020/354 zo 4. marca 2020, ktorým sa stanovuje zoznam zamýšľaných použití krmív určených na zvláštne nutričné účely a zrušuje smernica 2008/38/ES (Ú. v. EÚ L 67, 5.3.2020); gestor: Ministerstvo pôdohospodárstva a rozvoja vidieka Slovenskej republiky.

c) v judikatúre Súdneho dvora Európskej únie

* + nie.

**4. Záväzky Slovenskej republiky vo vzťahu k Európskej únii:**

a) uviesť lehotu na prebranie príslušného právneho aktu Európskej únie, príp. osobitná lehota účinnosti jeho ustanovení

Predloženým návrhom nariadenia vlády Slovenskej republiky, ktorým sa zrušuje nariadenie vlády Slovenskej republiky č. 29/2011 Z. z., ktorým sa ustanovuje zoznam zamýšľaných použití krmív určených na osobitné nutričné účely, sa nepreberá právny akt Európskej únie.

b) uviesť informáciu o začatí konania v rámci „EÚ Pilot“ alebo o začatí postupu Európskej komisie, alebo o konaní Súdneho dvora Európskej únie proti Slovenskej republike podľa čl. 258 a 260 Zmluvy o fungovaní Európskej únie v jej platnom znení, spolu s uvedením konkrétnych vytýkaných nedostatkov a požiadaviek na zabezpečenie nápravy so zreteľom na nariadenie Európskeho parlamentu a Rady (ES) č. 1049/2001 z 30. mája 2001 o prístupe 3 verejnosti k dokumentom Európskeho parlamentu, Rady a Komisie,

Proti Slovenskej republike nebolo začaté uvedené konanie.

c) uviesť informácia o právnych predpisoch, v ktorých sú uvádzané právne akty Európskej únie už prebrané, spolu s uvedením rozsahu ich prebrania, príp. potreby prijatia ďalších úprav

Uvádzaný právny akt Európskej únie je priamo uplatniteľný v členských štátoch Európskej únie, a teda nie je transponovaný do právneho poriadku Slovenskej republiky.

**5. Návrh nariadenia vlády je zlučiteľný s právom Európskej únie:**

úplne.